Inga Ruginienė

D'Inga Ruginienė (Gebuertsnumm: Raitelaitytė), gebuer de 24. Mee 1981 zu Trakai, ass eng litauesch Gewerkschaftlerin a Politikerin (LSDP). Zanter dem 25 September 2025 ass si, als Nofollgerin vum Gintautas Paluckas, Premierministesch vu Litauen.

Virdru war si vun 2024 u Member vum litauesche Parlament, dem Seimas, a Ministesch fir Sozial Sécherheet an Aarbecht. 

Si huet e Master an Ëffentlecher Gesondheet an zousätzlech e Bachelor an der Fortswirtschaft. Zanter den 2010er Joren ass si gewerkschaftlech engagéiert; als (Vize)presidentin vun der Bëschaarbechtergewerkschaft, an dunn, vun 2018 bis 2024, als Presidentin vun der Litauescher Gewerkschaftsfederatioun.

 Um Spaweck 

Kategorie:Gebuer 1981
Kategorie:Litauesch Gewerkschaftler
Kategorie:Premierministere vu Litauen
Kategorie:Litauesch Ministeren